## A KULTURÁLIS, OKTATÁSI ÉS CIVIL BIZOTTSÁG

## 2022. február 22-i ülésének határozatai

**11/2022.(II.22.) KOCB számú határozat**

A Kulturális, Oktatási és Civil Bizottság napirendjét az alábbiak szerint fogadta el:

**NAPIRENDI JAVASLAT**

**NYILVÁNOS ÜLÉS**

1. **Javaslat Szombathely Megyei Jogú Város Önkormányzata 2022. évi költségvetésről szóló önkormányzati rendeletének megalkotására és a kapcsolódó döntések meghozatalára (Közgyűlés 2.)**

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota, könyvvizsgáló

1. **Javaslat a Nemzeti Összetartozás emlékére felállítandó Szélrózsa emlékművel kapcsolatos döntés meghozatalára (Közgyűlés 1.)**

**Előadó:** Kalmár Ervin, a Városüzemeltetési Osztály vezetője

**Meghívott:** Dénes Veronika, városi főkertész

1. **Javaslat a Szent Márton-kártya használatára vonatkozóan (Közgyűlés 1.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Horváth Zoltán, az Agora Savaria kulturális és Médiaközpont Nkft. ügyvezetője

1. **Javaslat a 2022. évi közművelődési szolgáltatási tervek jóváhagyására (Közgyűlés 1.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Hegedüs Éva, a Gyöngyöshermán-Szentkirályi Polgári Kör elnöke

Szekér Tamás, a Herényi Kulturális és Sportegyesület elnöke

Bakó Béla, a Vasi TIT igazgatója

Dr. Pál Ferenc, a Zanati Kulturális Egyesület elnöke

Horváth Zoltán, az Agora Savaria kulturális és Médiaközpont Nkft. ügyvezetője

1. **Javaslat a Szombathelyi Köznevelési GAMESZ és az önkormányzati óvodák közötti munkamegosztási megállapodás jóváhagyására (Közgyűlés 1.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Javaslat a Mesebolt Bábszínház létszámelőirányzatának módosítására (Közgyűlés 1.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Kovács Géza, a Mesebolt Bábszínház igazgatója

1. **Javaslat élelmezési nyersanyagköltség módosítására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Javaslat a Szombathelyi Köznevelési GAMESZ Szervezeti és Működési Szabályzatának véleményezésére**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Imréné Erényi Katalin, a Szombathelyi Köznevelési GAMESZ igazgatója

1. **Javaslat a Berzsenyi Dániel Megyei Hatókörű Városi Könyvtár Szervezeti és Működési Szabályzatának jóváhagyására**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Dr. Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója

1. **Javaslat a 2022/2023. nevelési évre szóló óvodai jelentkezések időpontjára és a jelentkezés módjára (Saját)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Javaslat a 2022/2023. nevelési évre szóló óvodai felvételi körzetek meghatározására (Saját)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Tájékoztató a Savaria Megyei Hatókörű Városi Múzeum pályázaton történő részvételéről**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Csapláros Andrea, a Savaria Megyei Hatókörű Városi Múzeum igazgatója

1. **Javaslat Szombathely Megyei Jogú Város Önkéntes Koncepciójában és Stratégiájában megfogalmazott önkéntes munkával kapcsolatos hivatali feladatok elvégzésére.**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**ZÁRT ÜLÉS**

1. **Javaslat önkormányzati kitüntetések adományozására (Szombathelyért Sajtódíj adományozása) (Közgyűlés 11.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**12/2022.(II.22.) KOCB számú határozat**

A Kulturális, Oktatási és Civil Bizottság a „*Szombathely Megyei Jogú Város Önkormányzata 2022. évi költségvetésről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és az önkormányzat 2022. évi költségvetéséről szóló rendelet-tervezetet a Közgyűlésnek elfogadásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Stéger Gábor, a Közgazdasági és Adó Osztály vezetője)

**Határidő:** 2022. február 24.

**13/2022.(II.22.) KOCB számú határozat**

A Kulturális, Oktatási és Civil Bizottság a „*Szombathely Megyei Jogú Város Önkormányzata 2022. évi költségvetésről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5) önkormányzati rendelet módosításáról szóló rendelet-tervezetet a Közgyűlésnek elfogadásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Stéger Gábor, a Közgazdasági és Adó Osztály vezetője)

**Határidő:** 2022. február 24.

**14/2022.(II.22.) KOCB számú határozat**

A Kulturális, Oktatási és Civil Bizottság a „*Szombathely Megyei Jogú Város Önkormányzata 2022. évi költségvetésről szóló önkormányzati rendeletének megalkotására és a kapcsolódó döntések meghozatalára”* című előterjesztést megtárgyalta és az előterjesztés I-III. számú határozati javaslatait a Közgyűlésnek elfogadásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért: Stéger Gábor, a Közgazdasági és Adó Osztály vezetője)

**Határidő:** 2022. február 24.

**15/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a Nemzeti Összetartozás emlékére felállítandó Szélrózsa emlékművel kapcsolatos döntés meghozatalára”* című előterjesztést megtárgyalta, és javasolja a Közgyűlésnek, hogy a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján járuljon hozzá, hogy a Nemzeti Összetartozás Szombathelyi Emlékbizottsága – amennyiben a szükséges anyagi forrás rendelkezésre áll - a Nemzeti Összetartozás emlékére felállítandó köztéri „Szélrózsa” elnevezésű műalkotást az Ezredévi parkban az előterjesztés melléklete szerinti helyszínrajzon feltüntetett területen megvalósítsa.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2022. február 24.

**16/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a Szent Márton-kártya használatára vonatkozóan*” című előterjesztést megtárgyalta és javasolja a Közgyűlésnek, hogy a Szent Márton-kártyával igénybe vehető kedvezmények nyújtására az Agora Szombathelyi Kulturális Központ helyett 2022. január 1. napjától az Agora Savaria Kulturális és Médiaközpont Nkft. legyen jogosult.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az Agora Savaria Kulturális és Médiaközpont Nkft. ügyvezetője)

**Határidő:** 2022. február 24.

**17/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a 2022. évi közművelődési szolgáltatási tervek jóváhagyására*” című előterjesztést megtárgyalta és a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3.§ (5) bekezdése alapján

- az AGORA Savaria Kulturális és Médiaközpont Nonprofit Kft. szolgáltatási tervét az előterjesztés 1. számú melléklete,

- a Gyöngyöshermán-Szentkirályi Polgári Kör szolgáltatási tervét az előterjesztés 2. számú melléklete,

- a Herényi Kulturális és Sportegyesület szolgáltatási tervét az előterjesztés 3. számú melléklete,

- a Vas Megyei Tudományos Ismeretterjesztő Egyesület szolgáltatási tervét az előterjesztés 4. számú melléklete,

- a Zanati Kulturális Egyesület szolgáltatási tervét az előterjesztés 5. számú melléklete

szerinti tartalommal javasolja jóváhagyásra a Közgyűlésnek.

**Felelős**: Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az Agora Savaria Kulturális és Médiaközpont Nkft. ügyvezetője,

Hegedüs Éva, a Gyöngyöshermán-Szentkirályi Polgári Kör elnöke,

Szekér Tamás, a Herényi Kulturális és Sportegyesület elnöke,

Dr. Szabó M. Gyula, a Vas Megyei Tudományos Ismeretterjesztő Egyesület elnöke,

Dr. Pál Ferenc, a Zanati Kulturális Egyesület elnöke)

**Határidő:** 2022. február 24.

**18/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a Szombathelyi Köznevelési GAMESZ és az önkormányzati óvodák közötti munkamegosztási megállapodás jóváhagyására*” című előterjesztést megtárgyalta és az SZMSZ 52. § (2) bekezdés 6. pontja alapján a Szombathelyi Köznevelési GAMESZ és az óvodák közötti munkamegosztási megállapodás tervezetét az előterjesztés melléklete szerinti tartalommal javasolja a Közgyűlésnek jóváhagyásra.

Felelős: Putz Attila, a Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Imréné Erényi Katalin, a Szombathelyi Köznevelési GAMESZ igazgatója, Önkormányzati fenntartású Óvodák vezetői)

Határidő: 2022. február 24.

**19/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a Mesebolt Bábszínház létszámelőirányzatának módosítására*” című előterjesztést megtárgyalta és javasolja a Közgyűlésnek, hogy a Mesebolt Bábszínház létszámelőirányzata - önkormányzati többletforrás biztosítása nélkül - 2022. március 1. napjától 2022. december 31. napjáig 0,5 státusszal emelkedjen.

**Felelős:**  Putz Attila, a Kulturális, Oktatási és Civil Bizottság elnöke

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kovács Géza, a Mesebolt Bábszínház igazgatója)

**Határidő:** 2022. február 24.

**20/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat élelmezési nyersanyagköltség módosítására*” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 26. pontjában biztosított véleményezési hatáskörében egyetért az óvodákban, általános és középiskolákban, valamint kollégiumokban alkalmazandó élelmezési nyersanyagköltség összegek 2022. március 1. napjától történő 6 %-os emelésével.

Felelős: Putz Attila a bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

Határidő: azonnal

**21/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat élelmezési nyersanyagköltség módosítására*” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 26. pontjában biztosított véleményezési hatáskörében egyetért azzal, hogy szociális étkeztetésben alkalmazandó élelmezési nyersanyagköltség összegek 2022. július 1. napjától a középiskolai normával azonos összegben kerüljenek meghatározásra.

Felelős: Putz Attila a bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

Határidő: azonnal

**22/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a Szombathelyi Köznevelési GAMESZ Szervezeti és Működési Szabályzatának véleményezésére*” című előterjesztést megtárgyalta és az önkormányzat Szervezeti és Működési Szabályzatáról szóló 18/2019. (X.31.) önkormányzati rendelet 75.§ (5) bekezdése és 52.§ (2) bekezdés 25. pontja alapján a Szombathelyi Köznevelési GAMESZ Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a Polgármesternek.

**Felelős:** Putz Attila, a Bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály Vezetője

Imréné Erényi Katalin, a Szombathelyi Köznevelési GAMESZ igazgatója)

**Határidő:** 2022. február 24.

**23/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a Berzsenyi Dániel Megyei Hatókörű Városi Könyvtár Szervezeti és Működési Szabályzatának jóváhagyására*” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján a Berzsenyi Dániel Megyei Hatókörű Városi Könyvtár Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Dr. Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója)

**Határidő:** 2022. február 24.

**24/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a 2022/2023. nevelési évre szóló óvodai jelentkezések időpontjára és a jelentkezés módjára*” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 17. pontjában kapott felhatalmazás alapján az önkormányzat által fenntartott óvodákba a 2022/2023. nevelési évre szóló óvodai jelentkezés és felvétel rendjét az alábbiak szerint fogadja el:

1. A 2022/2023. nevelési évre vonatkozó óvodai beiratkozás rendjéről készült **Közleményt**, a város óvodáinak felvételi körzetét tartalmazó **Értesítést** a [www.szombathely.hu](http://www.szombathely.hu/) honlapon, valamint a Polgármesteri Hivatal Hirdetőtábláján **2022. április 1.** napjáig kell megjelentetni.

A város óvodáinak felvételi körzeteit tartalmazó plakátokat, a nemzetiségi óvodai nevelési igény felméréséről szóló tájékoztatót az óvodákban, bölcsődékben, gyermekorvosi rendelőkben, valamint az együttműködési megállapodást kötött településeken, a [www.szombathely.hu](http://www.szombathely.hu) honlapon **2022. április 1. napjáig kell** kihelyezni.

2. A veszélyhelyzetre tekintettel a 2022/2023. nevelési évre történő óvodai beiratkozás az alábbiak szerint történik:

Az óvodai jelentkezés a „Jelentkezési lap” kitöltésével és benyújtásával történik. A szülő a jelentkezési lapot letöltheti a [www.szombathely.hu](http://www.szombathely.hu/) honlapról,illetveelvihető a Polgármesteri Hivatal (Szombathely, Kossuth L. utca 1-3.) ügyfélszolgálatáról, és az óvodából. A szülő a jelentkezési lapot elektronikusan – nagyon kivételes esetben személyesen – nyújthatja be az óvodába **2022. május 2. és 2022. május 6. közötti időszakban.**

Az óvodai beíratáshoz a gyermek első óvodai nevelési napján az alábbi dokumentumok bemutatása szükséges:

- a gyermek nevére kiállított személyazonosságot igazoló hatósági igazolvány,

- a szülő személyazonosságát igazoló hatósági igazolványt és lakcímet igazoló hatósági igazolvány,

* a gyermek lakcímét igazoló hatósági igazolvány,
* a gyermek TAJ kártyája,
* nem magyar állampolgár kiskorú óvodai beíratásánál a szülőnek igazolnia kell azt is, hogy milyen jogcímen tartózkodik a gyermek Magyarország területén.

3. **2022. május 9-ig** az óvoda megküldi az önkormányzat Egészségügyi és Közszolgálati Osztály Egészségügyi, Kulturális és Köznevelési Irodájára a jelentkezők adatait. Az Iroda a beküldött adatokból elkészíti a szükséges adatbázist.

4. **2022. május 11-én** óvodavezetői értekezlet keretében kerül sor a szükséges átirányítások intézmények közötti koordinálására és a felvételre vonatkozó végleges javaslat kialakítására.

Az óvodai felvétel, jelentkezés végleges kialakításának szempontjai:

* az óvodavezetőnek az óvodai felvétel során figyelembe kell venni az Nkt. 25. § (7) bekezdése és az Nkt. 4. számú melléklete alapján meghatározott csoportlétszámokat, valamint az óvoda alapító okiratában meghatározott maximálisan felvehető gyermeklétszámot.
* az óvoda más körzetből a harmadik életévét betöltött, szombathelyi lakcímmel rendelkező gyermeket a szabad kapacitása terhére vehet fel.

5. A fenntartó összegzi az óvodai jelentkezés tapasztalatait, áttekinti a várható csoportszámokat, csoportlétszámokat, és dönt az indítandó óvodai csoportok számáról.

6.Az óvodai felvétel tárgyában meghozott döntésközlésének javasolt **határnapja 2022. június 3.** A döntésről szóló határozatot a beiratkozáskor megadott címre postázza az óvoda. Az óvoda vezetője a felvételi kérelemnek helyt adó döntését írásban, a kérelem elutasítására vonatkozó döntését határozati formában közli a szülővel.

A Kulturális, Oktatási és Civil Bizottság felkéri a polgármestert, hogy a beiratkozás lebonyolításáról gondoskodjon.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(Vinczéné Dr. Menyhárt Mária, az Egészségügyi és Közszolgálati Osztály vezetője

Óvodavezetők)

**Határidő:** 2022. június 4.

**25/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a 2022/2023. nevelési évre szóló óvodai felvételi körzetek meghatározására*” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 14. pontjában kapott felhatalmazás alapján az önkormányzat által fenntartott óvodák felvételi körzetét az előterjesztés melléklete szerinti tartalommal jóváhagyja.

Felelős: Putz Attila, a Kulturális, Oktatási és Civil Bizottság elnöke

Dr. László Győző alpolgármester

(Vinczéné Dr. Menyhárt Mária, az Egészségügyi és Közszolgálati Osztály vezetője)

Határidő: azonnal

**26/2022.(II.22.) KOCB számú határozat**

A Kulturális, Oktatási és Civil Bizottság a *„Tájékoztató a Savaria Megyei Hatókörű Városi Múzeum pályázaton történő részvételéről”* című előterjesztést megtárgyalta és a tájékoztatót tudomásul veszi.

**Felelős:**  Putz Attila, a Kulturális, Oktatási és Civil Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Megyei Hatókörű Városi Múzeum igazgatója)

**Határidő:** azonnal

**27/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat Szombathely Megyei Jogú Város Önkéntes Koncepciójában és Stratégiájában megfogalmazott önkéntes munkával kapcsolatos hivatali feladatok elvégzésére”* című előterjesztést a 31/2022. (I.27.) Kgy. számú határozat alapján megtárgyalta, és javasolja, hogy a Szombathely Megyei Jogú Város Polgármesteri Hivatala által megbízási szerződéssel foglalkoztatott civil referens feladatköre egészüljön ki az önkéntes munkával kapcsolatos hivatali feladatok elvégzésével, és a megbízási szerződés ennek megfelelően kerüljön módosításra.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője Németh Ákos tanácsnok közreműködésével,

Stéger Gábor, a Közgazdasági és Adó Osztály vezetője)

**Határidő:** azonnal

**28/2022.(II.22.) KOCB számú határozat**

A Kulturális, Oktatási és Civil Bizottság a *„Javaslat a „Szombathelyért Sajtódíj adományozására* című előterjesztést megtárgyalta, Gergó Juditot és Peltzer Gézát kitüntetésre érdemesnek találta és javasolja, hogy 2022. évben a Szombathelyért Sajtódíj adományozásáról szóbeli előterjesztés alapján a Közgyűlés döntsön.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2022. február 24.

**(: Putz Attila :)**

a bizottság elnöke